ສຫລ ໃຫ້ການຊ່ອຍເຫຼືອ 6 ລ້ານໂດລາ ເພື່ອປັບປຸງສຸຂະພາບ ແມ່ຍິງແລະເດັກ ຢູ່ລາວ
ລັດຖະບານສະຫະລັດ ໄດ້ປະກາດ ກ່ຽວກັບການລິເລີ້ມ ໂຄງການໃໝ່ ໃນມູນຄ່າ 6 ລ້ານໂດລາ ເພື່ອປັບປຸງ ສຸຂະພາບແມ່ຍິງ ແລະເດັກນ້ອຍ ຢູ່ ສປປ ລາວ.
ລັດຖະບານສະຫະລັດ ໄດ້ປະກາດມອບທຶນຊ່ວຍເຫລືອຈຳນວນ 6 ລ້ານໂດລາ ແກ່ໂຄງການໂພຊະນາການໃນວັນທີ 28 ມັງກອນ ຜ່ານມານີ້ ເຊິ່ງໂຄງການດັ່ງກ່າວຖືກຈັດຕັ້ງປະຕິບັດໂດຍອົງການ ຊ່ວຍເຫລືອເດັກຫຼື Save the Children ເພື່ອປັບປຸງສຸຂະພາບ ຂອງແມ່ຍິງແລະເດັກນ້ອຍໃນ ສປປ ລາວອີງຕາມລາຍງານເຟສ ບຸກ ຂອງສະຖານທູດສະຫະລັດ ລາຍງານເວົ້າວ່າ ໃນໄລຍະ 3 ປີຕໍ່ໜ້ານີ້ອົງການພັດທະນາສາກົນຂອງປະເທດສະຫະລັດ ຫລື USAID ຈະຊ່ວຍຫລຸດຜ່ອນ ອັດຕາການຂາດສານອາຫານໃນເດັກ ແລະປັບປຸງໂພ ຊະນາການຂອງຄົວເຮືອນ ລວມໄປເຖິງ ກິດຈະກຳນໍ້າສະອາດ ສຸຂາພິບານແລະສຸຂະອະ ນາໄມໃນຊຸມຊົນ ທ່ານ Jonathan Stivers ຮອງຜູ້ບໍລິຫານ ສຳລັບຂົງເຂດເອເຊຍ ຂອງໂຄງການພັດທະ ນາສາກົນສະຫະລັດກ່າວວ່າ “ການສ້າງຄວາມເຂັ້ມແຂງພາຍໃນຊຸມຊົນທ້ອງຖິ່ນເພື່ອໃຫ້ ເຂົາເຈົ້າເປັນຜູ້ນໍາໃນການປັບປຸງສະພາບການສໍາລັບຄອບຄົວຂອງເຂົາເຈົ້າ ເປັນຈຸດສຸມ ທີ່ສໍາຄັນ ຂອງໂຄງການໃຫມ່ຂອງພວກເຮົາ ພວກເຮົາມີຄວາມຍິນດີ ທີ່ຈະສະໜັບສະໜູນຄວາມພະຍາຍາມເພື່ອໃຫ້ເດັກນ້ອຍໄດ້ມີສຸ ຂະພາບທີ່ດີ ມີໂອກາດ ໃນການຮ່ຳຮຽນ ແລະເຂົ້າເຖິງ ສັກກະຍະພາບ ຂອງການເປັນຜູ້ ໃຫຍ່ທີ່ມີປະສິດທິພາບ” ການປະກາດໂຄງການໃໝ່ນີ້ ມີຂຶ້ນໃນລະຫວ່າງການມາຢ້ຽມຢາມ ສປປ ລາວ ຄັ້ງທຳອິດ ຂອງທ່ານ Stivers ໃນລະຫວ່າງການຢ້ຽມຢາມ ເພິ່ນໄດ້ໄປຢ້ຽມໝູ່ບ້ານ ຢູ່ແຂວງຫລວງ ພະບາງ ເພື່ອໄປເບິ່ງສະພາບກິດຈະກຳ ດ້ານສາທາລະນະສຸກ ແລະການສຶກສາທີ່ນັ້ນ